kardosdrur/scandi-wiki huggingface dataset:
Ungdoms-VM i håndbold 2007 (mænd)

Ungdomsverdensmesterskabet i håndbold 2007 for mænd var det andet ungdoms-VM i håndbold for mænd, og mesterskabet blev arrangeret af IHF. Slutrunden med deltagelse af 16 hold blev afviklet i arenaen Umm al-hassam Handball Arena i Manama, Bahrain i perioden 26. juli – 3. august 2007.

Mesterskabet blev vundet af Danmark, som i finalen besejrede Kroatien med 27-26. Dermed fik danskerne revanche for nederlaget til netop Kroatien i bronzekampen ved det forrige ungdoms-VM. Sejren var Danmarks første VM-titel ved ungdoms-VM for mænd. Bronzemedaljerne gik til Sverige, som vandt 34-27 over Argentina i bronzekampen.

Slutrunde

Indledende runde 

De 16 hold var inddelt i fire grupper med fire hold i hver. Lodtrækningen til gruppeinddelingen af de kvalificerede hold fandt sted den 4. maj 2007 i IHF-hovedkvarteret i Basel og resulterede i følgende indledende grupper:

Holdene i hver gruppe spillede alle-mod-alle, og de to bedst placerede hold i hver gruppe gik videre til hovedrunden om placeringerne 1-8, mens nr. 3 og 4 i hver grupper spillede videre i placeringsrunden om 9. – 16.-pladsen.

Gruppe A

Gruppe B

Gruppe C

Gruppe D

Placeringsrunde 

I placeringsrunden deltog de otte hold, der endte på tredje- eller fjerdepladserne i de indledende grupper. De otte hold blev inddelt i to nye grupper med fire hold i hver. Holdene fra gruppe A og B samledes i gruppe PI, mens holdene fra gruppe C og D blev samlet i gruppe PII. Resultater af kampe mellem hold fra samme indledende gruppe blev overført til placeringsrunden. De to gruppevindere gik videre til placeringskampen om 9.-pladsen, mens toerne gik videre til kampen om 11.-pladsen. Holdene, der sluttede på tredjepladserne, spillede om 13.-pladsen, mens holdene, der blev nr. 4 måtte tage til takke med at spille om 15.-pladsen.

Gruppe PI

Gruppe PII

Hovedrunde 

I hovedrunden deltog de otte hold, der endte på første- eller andenpladserne i de indledende grupper. De otte hold blev inddelt i to nye grupper med fire hold i hver. Holdene fra gruppe A og B samledes i gruppe MI, mens holdene fra gruppe C og D blev samlet i gruppe MII. Resultater af kampe mellem hold fra samme indledende gruppe blev overført til hovedrunden. De to gruppevindere og de to toere gik videre til semifinalerne, mens treerne gik videre til kampen om 5.-pladsen. Holdene, der sluttede på fjerdepladserne, måtte tage til takke med at spille om 7.-pladsen.

Gruppe MI

Gruppe MII

Placeringskampe

Finalekampe

Medaljevindere

Kilder / eksterne henvisninger 
2007 Men's Youth World Championship Bahrain 

VM i håndbold
Håndbold i 2007
Todbjerg

Todbjerg er en landsby i Østjylland med , beliggende i Todbjerg Sogn 15 kilometer nord for Aarhus Centrum. Landsbyen ligger i Aarhus Kommune og hører til Region Midtjylland.

Todbjerg er både en 103 meter høj bakke og en landsby. På toppen af bakken, Møllebakken, er der et udsigtstårn, Todbjerg Tårnet. Indtil i 1900-tallet bestod Todbjerg af ni firelængede gårde i fuld aktivitet. Gårdene dannede landsbyens front ud mod landskabet. Inden for kransen
af gårde havde købmanden, smeden, træskomanden og andre håndværkerne deres huse. Fire af gårdene er der endnu, heraf er de to aktive. Tæt ved kirken lå skolen.

Landsbyen i dag 
I dag er Todbjerg et meget aktivt landsbysamfund, hvor der blandt andet arrangeres: fastelavnssoldater, Grundlovsfest ved Todbjerg Tårnet, sankthansfest ved byens forsamlingshus, marked og gadefodbold i august, julebanko i december samt fællesspisninger i forsamlingshuset. Hver andet år er der normalt dilettant i forsamlingshuset.
Derudover er der diverse foreninger og laug.

Galleri

Eksterne henvisninger 
 Todbjergs historie – oldtiden
 Todbjergs historie – sportspladsen
 Todbjergs historie – genforeningsanlægget
 Todbjergs historie – forsamlingshuset
 Todbjergs historie – lergraven
 Todbjergs historie – Jomfru Bøggild

Kilder 

Byer i Aarhus Kommune
Byer og bydele med befrielsessten
Byer og bydele med genforeningssten
Sofia Helin

Sofia Margareta Götschenhjelm Helin (født 25. april 1972 i Hovsta) er en svensk skuespiller. Hun er bedst kendt for sin nomination til filmprisen Guldbagge for sin rolle i Tilbage til Dalarna (svensk: Masjävlar). Hun har bl.a. også spillet hovedrollen i Nina Frisk (2007).

Endvidere spillede hun rollen som Arns forlovede Cecilia i :Arn: Tempelridderen, og hun har en af hovedrollerne som Saga Norén i den dansk-svenske krimiserie Broen I - IV. Hun spiller også rollen som kriminalassistenten Klara i den svenske action-thriller Røverne (Rånarna) fra 2003.  I 2020 fremstillede hun kronprinsesse Märtha af Norge i filmen Atlantic Crossing om den norske kongefamilies flugt i 1940, og kronprinsessens venskab med præsident Roosevelt.

Filmografi 
 QEDA (2017)

Noter

Eksterne henvisninger 

 

Skuespillere fra Sverige
Robert for årets kvindelige hovedrolle – tv-serie
Todbjerg Tårnet

Todbjerg Tårnet er et observationstårn beliggende på den 103 m høje Møllebakke udenfor landsbyen Todbjerg nord for Aarhus.

Fra tårnets top er der vid udsigt til alle sider: Blandt andet til Helgenæs, Mols Bjerge, Aarhus Bugten og i godt vejr helt til Samsø. Der er også et fint kig ud over landsbyen Todbjerg, hvor især den hvidkalkede kirke, Todbjerg Kirke, falder i øjnene.
Tårnet er åbent hele året rundt, og der er adgang fra vejene Lille Todbjerg og Præstemarken.

Tårnets historie 
Tårnet er fra 1927, men oprindeligt var det Todbjerg Mølle, som lå på bakken. Den blev ramt af lynet og brændte ned den 15. juni 1918. Møllen blev afløst af en varde, som er et landmærke bygget af træpæle. Det var ejeren af den lokale herregård Skårupgård (Todbjerg Sogn) der lod varden opføre i 1918. Varden var høj og kunne ses fra Aarhus Bugten. Ejeren af Skårupgård kom ofte sejlende med båden fra København og kunne i klart vejr se varden på Møllebakken, ikke ret langt fra sit hjem. Varden var ikke særlig stabil og styrtede sammen under en storm i august 1926. Egnens beboere var imidlertid blevet så glade for vartegnet på toppen af bakken, at det nuværende tårn blev bygget for penge indsamlet i Todbjerg Sogn. Et tårnlaug har siden passet på tårnet og sørget for den nødvendige vedligeholdelse af bygningsværket. Hvert år den 5. juni arrangeres grundlovsfest ved tårnet med taler, hornblæser, korsang og boder.

Hvert år til Grundlovsdag (5. juni) og Valdemarsdag (15. juni) flages der med Dannebrog fra toppen af tårnet.

Inde i tårnet kan man læse mere om tårnet og dets historie.

Galleri 

Tårne i Danmark
Bygninger, konstruktioner og anlæg i Aarhus Kommune
Ryttere og hold i Post Danmark Rundt 2009

Ryttere og hold i Post Danmark Rundt 2009

Post Danmark Rundt 2009
Claus Kjærgaard

Claus Kjærgaard Thygesen (født 14. juni 1977) er en tidligere dansk fodboldspiller der spillede mange år for Holstebro Boldklub.

Han startede med at spille fodbold i hjembyen Lemvig hos Lemvig Gymnastikforening. Kjærgaard kom i 1997 til Holstebro BK hvor han skrev en 3-årig kontrakt. Her blev han brugt som en hurtig angriber.

Den 1. juli 1999 skrev han en 3-årig kontrakt med Viborg FF, som senere forlængede aftalen med 2 år. Han nåede at spillede 52 kampe i Superligaen, ligesom han var med i UEFA Cuppen og Pokalfinalen 2000 i den tid han var i klubben. I efteråret 2002 havde han svært ved at komme på førsteholdet og i februar 2003 blev kontrakten ophævet efter Kjærgaards ønske. Han ville i gang med studierne. Men fodbolden kunne han ikke undvære, så allerede 14 dage efter kunne han offentliggøre at hans gamle klub Holstebro Boldklub igen kunne få glæde af den hurtige spiller på en 1½ årig kontrakt.

I 2007 stoppede han som aktiv spiller, men blot et lille år efter var han klar igen da klubben var rykket ned i Danmarksserien, og skulle hjælpes tilbage i divisionerne. Den 9. november 2008 spillede han kamp nummer 200 for Holstebro BK.

Han er uddannet folkeskolelærer og underviser på Idrætsefterskolen Lægården, Holstebro.

Referencer 

Fodboldspillere fra Danmark
Fodboldspillere fra Viborg FF
Fodboldspillere fra Holstebro Boldklub
Fodboldspillere fra Lemvig GF
Personer fra Lemvig
Leslie Phillips

Leslie Samuel Phillips (CBE) (født 20. april 1924 i London, død 7. november 2022) var en BAFTA-nomineret engelsk skuespiller, bedst kendt for sine komiske roller og for sin stemmerolle som Fordelingshatten i Harry Potter-filmene.

Filmografi

Film

Television

Radio 
 The Navy Lark (1959–1977)
 Three Men in a Boat (1962)
 The TV Lark (1963)
 Oh, Get On with It! (med Kenneth Williams)
 The Hitchhiker's Guide to the Galaxy som Hactar
 Cousin Bette, The Poor Relation, BBC Radio 4 Classic Serial (9. – 23. april 2000)
 Drop Me Here...Darling
 The Skivers
 The House of Unspeakable Secrets (1967)
 The Scarifyers: The Secret Weapon of Doom
 Doctor Who: Medicinal Purposes (2004) som Dr. Knox
 Tomorrow, Today! (2006) som Sir Monty Havaland
 Doctor Who: Assassin in the Limelight (2008) som Dr. Knox
 Mrs Bradley: Speedy Death (2008)
 Beauty of Britain (2009) som Mr. Easterby

Referencer

Eksterne henvisninger 

 

Skuespillere fra Storbritannien
Personer tildelt Commander of the Order of the British Empire
Mojito

Mojito er en cocktail, der stammer fra Cuba.

Mojito'en var Ernest Hemingways favoritdrink, og fås i et utal af varianter. Den indeholder dog altid mynteblade, lys rom og lime.

Mojito er diminutiv af det spansk-amerikanske moje eller mojo for "citrusmarinade", afledt af det spanske ord mojar, der betyder 'at fugte'. Udtales [mo-hi-to], men er også populært som [mo-ri-to].

Tilberedningsforslag

Ingredienser 
 6 cl lys rom
 4-6 limebåde
 1-2 tsk rørsukker
 4-6 mynteblade
 Danskvand
 Knust is

Tilberedelse 
Mynteblade, limebåde og sukker mixes i et højt glas (collinsglas). Herefter fyldes glasset med knust is, og der tilsættes rom. Til sidst omrøres der, og danskvand tilsættes i en passende mængde.

Referencer

Eksterne henvisninger 

Drinks
Alhedens Idrætsforening

Alhedens Idrætsforening (eller Frederiks AIF) er en idrætsforening beliggende i Frederiks på den jyske hede. Klubben blev stiftet 19. februar 1922. Den har anlægget ved Alhede-Hallerne som base, mens klubbens bedste fodboldhold spiller sine hjemmekampe på Frederiks Stadion.

Oprindeligt var det gymnastikken der var den dominerende idrætsgren, men ret hurtigt steg interessen for fodbold. Allerede året efter stiftelse, gav sognerådet tilladelse til, at foreningen kunne bruge et græsareal midt i byen som sportsplads, hvorefter der blev indkøbt en fodbold.
  
Der er i dag omkring 1000 medlemmer der dyrker enten svømning, badminton, håndbold, gymnastik, løb, spinning, cykling eller fodbold.

Derudover kan det nævnes, at klubbens dameseniorhold i 70'erne og 80'erne var blandt de bedste i Jylland, og opnåede at spille i danmmarksserien, der dengang var landets næstbedste række.

I håndbold har damerne ligeledes markeret sig, og spillede i mange år ligeledes i Danmmarksserien (den nuværende 3. division).

Hvert år arrangerer foreningen Alhede-Marked, der er med til at finansiere klubbens ungdomsarbejde.

Kendte medlemmer 
 Jakob Kjeldbjerg
 Ralf Pedersen
 Majken Larsen

Eksterne henvisninger 

 Alhedens Idrætsforenings officielle side
 Alhede Hallernes officielle side
 Frederiks AIF på JYSK FODBOLDHISTORIE

Idrætsforeninger i Danmark
Fodboldklubber under DBU Jylland
Etableret i 1922
Viborg Kommune
Frederiks
Hedy Burress

Hedy Burress (født 3. oktober 1973) er en amerikansk skuespiller.

Biografi

Opvækst 
Hun blev født Heather Elizabeth Burress i Edwardsville, Illinois til forældre, der begge var lærere. Hun gik på Millikin University i Decatur, Illinois, før hun flyttede til Los Angeles, California i 1995.

Karriere 
Burress har medvirket i en del tv-programmer og film siden 1996. 

Burress er kendt af videospil-spillere, da hun lægger stemme til den engelske udgave af figuren Yuna i Playstation 2 spillene Final Fantasy X og Final Fantasy X-2 (også kendt som Kingdom Hearts II). Burress gik til audition til rollen som Dorothy Wheeler i filmen Valentine, men rollen gik til Jessica Capshaw.

Filmografi 
 Seduced By Madness (1996) – Brook Borchardt
 If These Walls Could Talk (1996) – Linda Barrows
 Foxfire (1996) – Madeline "Maddy" Wirtz
 Any Mother's Son (1997) – Kathy
 Los Años Bárbaros (1998) – Kathy
 Swing Vote (1999)
 Getting Personal (1999) – Melissa Parks
 Tick Tock (2000) – Anne
 Looking for Bobby D (2000) – Belinda
 Cabin by the Lake (2000) – Mallory McCall
 Valentine (2001) – Ruthie Walker
 Bug (2002) – Roy
 Death by Committee (2004) – Cindy
 Open House (2004) – Gloria Hobbs
 Silver Lake (2004) – Julie Patterson
 Han er bare ikke vild med dig (2009) – Laura

Voice acting roles 
 The Animatrix (2003) – Cis (segment "Program"), Yoko ("Beyond")
 Final Fantasy X (2001) – Yuna, Anima (menneskelig form)
 Final Fantasy X-2 (2003) – Yuna
 Final Fantasy Tactics: The War of the Lions (2007) – Agrias Oaks
 Kingdom Hearts II (2006) – Yuna
 Project Sylpheed (2007) – Sandra Redbird
 Valkyria Chronicles (2008) – Rosie, temasang sanger

Eksterne links 
 

Skuespillere fra Illinois
Hun så et mord

Hun så et mord (engelsk originaltitel Murder, She wrote) er en amerikansk krimiserie med Angela Lansbury som krimiforfatteren og amatørdetektiven Jessica Fletcher.

Mellem 1984 og 2003 blev der indspillet 268 afsnit af den amerikanske krimiserie "Hun så et mord". Serien er bl.a. sendt på DR2 og DR1.

Baggrund 
Som krimiforfatter er Jessica Fletcher ekspert i mord. Hun ved, hvordan man udtænker den perfekte forbrydelse, og hun bruger sin kunnen til at løse virkelige kriminalgåder.

At Jessica blev detektiv var lidt af en tilfældighed. Den midaldrende pensionerede engelsklærer og enke elskede at læse krimiromaner, og da hun selv debuterede som krimiforfatter, blev hendes bog en øjeblikkelig bestseller. Til trods for berømmelse og velstand forblev Jessica bosiddende i Cabot Cove, en hyggelig kystnær by i Maine (billederne i serien af Cabot Cove blev filmet i Mendocino, Californien), og fastholder hendes forbindelser til alle af hendes gamle venner og lader aldrig hendes succes gå hende til hovedet. 

Jessica var blevet berømt, men da hun blev inviteret til kostumebal hos sin forlægger, måtte hun opklare sin første rigtige mordsag. Det skete i seriens allerførste afsnit. Siden blev det altså til yderligere 267 mordmysterier hvor Jessica på en eller anden måde bliver viklet ind i en mordefterforskning. 
Politiet er næsten altid villig til at arrestere den mest sandsynlige mistænkte, men Jessica føler næsten altid, at de såkaldte "skyldige" må være uskyldige.  Omhyggeligt og metodisk ved sammenkædning af indicier og kloge spørgsmål, formår hun altid at fælde den virkelige morder.

Rollen 
Rollen som Jessica Fletcher gjorde Angela Lansbury vanvittig populær. Serien blev en stor seersucces, og i 12 år i træk blev Lansbury nomineret til en Emmy for sin præstation som den ihærdige detektiv. Det lykkedes hende dog aldrig at vinde den eftertragtede pris, men til gengæld har hun hele fire gange modtaget en Golden Globe for rollen som Jessica. I tidens løb er serien blevet nomineret til i alt 41 Emmy-priser og 16 Golden Globes.

Eksterne henvisninger
 
 Hun så et mord-wiki

Krimiserier fra USA
Tv-programmer fra CBS
Amerikanske tv-serier fra 1980'erne
Amerikanske tv-serier fra 1990'erne
De samvirkende danske Forsvarsbroderselskaber

De samvirkende danske Forsvarsbroderselskaber er Danmarks ældste soldaterforening, stiftet i 1859. I 1930 blev veteranforeningen De danske Vaabenbrødre lagt ind under forsvarsbrødrene.

Forsvarsbrødrene er den største enkeltstående organisation blandt soldaterforeningerne og ejer bl.a. Bøffelkobbel.

Det består af borgere fra hæren, søværnet, flyvevåbnet, hjemmeværnet, civilforsvaret og beredskabskorpset. Det er ikke en betingelse, at man har gjort tjeneste for at blive optaget som medlem.

Formænd og Præsidenter

Referencer

Eksterne henvisninger 
 De samvirkende danske forsvarsbroderselskaber hjemmeside. 

Foreninger fra Danmark
Etableret i 1859
Danmarks militær
Seawolf-klassen

Seawolf-klassen er en USA ubådsklasse bygget til US Navy. Konstruktionen af klassen startede under den kolde krig og der var planlagt 29 enheder. Produktionen blev stoppet efter kun 3 enheder til fordel for den mindre og noget billigere Virginia-klasse.

I sammenligning med forgængeren Los Angeles-klassen er Seawolf-klassen større, hurtigere og væsentlig mere stille. De kan medbringe flere våben, og har dobbelt så mange torpedorør. På grund af det innovative design er Seawolf-klassen dog væsentlig dyrere at producere. De skulle i en eventuel krig nedkæmpe den trussel der lå i den sovjetiske missilubådsflåde, som eksempelvis Typhoon- og Akula-klassen.

Jimmy Carter er ca 30 meter længere end de to andre både i klassen, da der blev installeret en sektion der er benævnt Multi-Mission Platform (MMP), som kan bruges til skjult udsætning og ombordtagning af Navy SEALs samt fjernstyrede undervandsdroner. MMP'et kan også bruges til at bryde ind i undervandskabler med henblik på at aflytte kommunikation. Det kostede 887 mio. dollars at lave denne tilbygning på USS Jimmy Carter.

Alle tre skibe i klassen er baseret ud fra Kitsap Naval Base i staten Washington.

Referencer

Kilder 
 Jane's Fighting Ships 2004 – 2005 by Stephen Saunders ()

Eksterne links 

 ACP 113 (AG) 
 US Navy factfile (engelsk) 
 Naval-technology: Seawolf-klassen (engelsk)
 Electric Boat Corporation (engelsk) 
 Submarinehistory.com (engelsk)
 Federation of American Scientists: Seawolf-klassen (engelsk) 

Undervandsbåde fra USA
GOG.com

Good Old Games er en computerspilssælger og -distributør ejet af det polske firma, CD Projekt. Servicen startede med at sælge ældre PC spil, men er i nyere tid også begyndt at sælge indie-titler ligesom support for MAC og Linux er indført for visse spil. For at sikre at de gamle spil kan køre på moderne computere, benyttes fuld-patchede spil og open-source programmer såsom ScummVM og Dosbox. I forhold til andre services, er spillene ikke beskyttet af nogen form for DRM, og kunden behøver ikke at downloade eller benytte nogen form for software for at køre eller downloade spillene, det er dog muligt at benytte en såkaldt Download manager.

Udover at kunne købe spil, kan kunderne også hente ekstra materialer til/omkring deres spil, som f.eks. wallpapers, soundtracks, manualer og mere. GOG har også fuld kunde-support på alle deres spil.

Der er 1385 spil tilgængelige på Gog.com (pr. 4. februar 2016 ) Flere spil bliver tilgængelige på servicen ofte. d. 26. marts 2009, annoncerede GOG at de havde indgået en aftale med Ubisoft omkring salg af deres ældre spil. Dette var GOGs første store DRM frie aftale.

Eksterne henvisninger 
 
 "GOG.com – Breathing New Life into Old Games"   (Trejdeparts anmeldelse af servicen af "Techgage")

Referencer 

Softwarevirksomheder fra Polen
Computerspilsudgivere
Internetspil
Etableret i 2008
Malcesine

Malcesine er en by og en kommune i provinsen Verona i den italienske region Veneto, beliggende cirka 120 km nordvest for Venedig og cirka 40 km nordøst for Verona. 

Malcesine ligger på bredden af Gardasøen, med omkring  indbyggere.

Eksterne henvisninger 
Officielle hjemmeside

Byer i Veneto
Gardasøen
Verona (provins)
Kepaløg

Kepaløg (Allium cepa) er en flerårig, urteagtig plante, som er tilpasset steppeforhold: både sommertørke og vinterkulde overlever den ved hjælp af sit løg. Arten kendes kun som en dyrket plante og omfatter mange varianter, der er vidt andvendte i madlavning, herunder det almindelige zittauerløg, rødløg og forårsløg.

Beskrivelse 
Bladene er tyndvæggede rør, som er blågrønne med parallelle bladribber. I det andet vokseår dannes en bladløs, rørformet stængel, som skyder op fra midten af det underjordiske løg. 

Blomstringen sker i juni-juli, hvor blomsterne findes i en endestillet, kugleformet skærm. De enkelte blomster er regelmæssige og 3-tallige med to rækker grønligthvide blosterblade. Denne art danner ikke yngleknopper i blomsterstanden. Frugterne er kapsler med sorte frø.

Rodnettet består af en skiveagtig stængel og et tæt bundt af grove trævlerødder. 
Højde x bredde og årlig tilvækst: 0,50 x 0,15 m (50 x 15 cm/år), heri ikke medregnet den blomstrende stængel.

Voksested 
Artens udbredelsesområde er ukendt, da den har været dyrket i Mellemøsten siden oldtiden. Den findes kun sjældent naturaliseret noget steds, men den trives bedst på tør, porøs og kalkholdig jord i fuld sol.

Varianter og hybrider 
 Etageløg (Allium x proliferum) danner yngleknopper i stedet for blomster. Yngleknopperne kan danne stængler, som så igen bærer yngleknopper af 2. orden.
 Forårsløg (Allium cepa) – nyspirede planter uden løg.
 Skalotteløg (Allium cepa var. aggregatum).

Anvendelse 
Kepaløg bruges i madlavningen overalt i verden. Se nærmere under løg.

Lugt 
Alle dele af planten lugter af den svovlholdige aminosyre isoalliin, der især frigøres, når planten skæres igennem. Samtidig frigøres enzymet alliinase, der spalter aminosyren til bl.a. det slimhindeirriterende stof propanthial-s-oxid. Deraf tårerne, når man piller løg.

Noter 

Nytteplanter
Flerårige urter
Hvide blomster
Haveplanter
Jakobine

Jakobine er et pigenavn, der er den kvindelige form af Jakob. Dette stammer fra hebraisk og betyder "den der fatter om hælen". 

Navnet, der også kan staves Jacobine samt i de kortere former Jacobe og Jakobe, er efterhånden meget sjældent i Danmark, idet de fire versioner bæres af under 100 danskere ifølge Danmarks Statistik.  Se også den fransk/engelske form Jacqueline.

Der er i 2015 registreret 13 kvinder med navnet Jacobine.

Navnet anvendt i fiktion 
 Jacobe er den jødiske kvinde, som Per bliver gift med i Lykke-Per af Henrik Pontoppidan.

Andre anvendelser 
 Jakobinere er en anden betegnelse for dominikanere, en munkeorden.
 Jakobinerne var en fransk politisk bevægelse i slutningen af det 18. århundrede opkaldt efter deres oprindelige tilholdssted i et tidligere jakobinerkloster.

Noter 

Pigenavne
Angelo Buono

Angelo Buono, Jr. (5. oktober 1934 i Rochester, New York – 21. september 2002 i Calipatria, Californien) var en amerikansk seriemorder sammen med hans fætter Kenneth Bianchi blev de kendt under navnet The Hillside Stranglers.

Tidlige liv 
Buono var ud af en familie af italiensk-amerikanske emigranter fra San Buono i Italien. I tiden op til de fremtidige mord havde Buono allerede udviklet en lang kriminel løbebane bl.a med biltyveri og voldtægt. 

Nogen beskriver Buono som en  regulær "dameven”. Buono og hans yngre fætter lokkede nogle gange prostituerede og tilfældige kvinder hjem til dem og holdt dem som fange i flere dage af gangen. I slutningen af 1977 begyndte fætrene at dræbe deres ofre. Man kunne dokumentere 10 ofre på det tidspunkt, de blev anholdt i begyndelsen af 1979.

Retsagen imod Buono 

Den juridiske retsag imod Buono var hovedsageligt baseret på Bianchi's vidneudsagn. Sagen blev oprindelig varetaget af anklagere fra Los Angeles' anklagemyndighed.  

USA højeste retspræsident Ronald M. George nægtede at man skulle frigive Buono, bare pågrund af en tynd sag og derfor flyttede han ansvaret for anklagemyndigheden til California Stats anklagemyndighed. 

Buono retssag ville blive den længste i amerikanske historie. Den forgik fra november 1981 til november 1983. Under retssagen vidnede Bianchi imod Buono i bytte for en mildere straf. Retten dømte Buono skyldig i ni tilfælde af mord og for det fik Buono livsvarigt fængsel selvom Ronald M. George kommenterede, at han følte at en dødsdom ville havde været mere passende som straf i forhold til Buonos forbrydelser.

Fængselsstraf og død 

I 1986 blev Buono gift med Christine Kizuka, en mor til tre og en vejleder ved fængslet.

Buono blev fundet død i sin celle den 21. september 2002 i Calipatria stats fængsel. Buono, der var alene i sin celle på tidspunktet for hans død, døde af et hjerteanfald.

Efter hans død 

I 2007 begik Buono's barnebarn, Christopher Buono selvmord kort efter at han havde skudt sin bedstemor, Mary Castillo, i hovedet. Mary Castillo blev på et tidspunkt gift med Angelo Buono, og fik fem børn med ham, herunder Christophers far. 

I filmen The Hillside Strangler fra 2004 blev Buono spillet af skuespilleren Nicholas Turturro.

Eksterne links 
 Kriminalitet Biblioteks historie om Hillside Stranglers

Seriemordere fra USA